CELEX: 32015D1849
Language: hr
Date: 2015-10-13 00:00:00
Title: Provedbena odluka Komisije (EU) 2015/1849 оd 13. listopada 2015. o mjerama za sprečavanje unošenja u Uniju i širenja unutar Unije štetnih organizama u odnosu na određeno povrće podrijetlom iz Gane (priopćeno pod brojem dokumenta C(2015) 6858)

15.10.2015   
            
            
               HR
            
            
               Službeni list Europske unije
            
            
               L 268/33
            
         PROVEDBENA ODLUKA KOMISIJE (EU) 2015/1849
   оd 13. listopada 2015.
   o mjerama za sprečavanje unošenja u Uniju i širenja unutar Unije štetnih organizama u odnosu na određeno povrće podrijetlom iz Gane
   
      
         (priopćeno pod brojem dokumenta C(2015) 6858)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihova širenja unutar Zajednice (1), a posebno njezin članak 16. stavak 3. treću rečenicu,
   budući da:
   
               (1)
            
            
               U okviru fitosanitarnih provjera koje su države članice provele na određenim biljkama i biljnim proizvodima podrijetlom iz Gane otkriveno je da je velik broj tih biljki i biljnih proizvoda zaražen štetnim organizmima, i to uglavnom Tephritidae (izvaneuropske), kao što su Ceratitis cosyra (Walker), Thrips palmi Karny ili Bemisia tabaci (Genn.). Od 2009. u porastu je broj pošiljki iz Gane koje su u Uniji zaustavljene zbog štetnih organizama. Većina zaustavljenih pošiljki odnosi se na biljke Capsicum L., Lagenaria Ser., Luffa Mill., Momordica L. i Solanum L. osim S. lycopersicum L., osim sjemena (dalje u tekstu: „utvrđeni proizvodi”).
            
         
               (2)
            
            
               U okviru revizija koje je Komisija izvršila u Gani 2012. i 2015., utvrđeni su nedostaci u sustavu fitosanitarne certifikacije pri izvozu. Unatoč danim jamstvima i mjerama koje su poduzela nadležna tijela Gane, broj zaustavljenih pošiljki dodatno se povećao.
            
         
               (3)
            
            
               S obzirom na ishod tih revizija i broj zaustavljenih pošiljki, Komisija je zaključila da su trenutačne fitosanitarne zaštitne mjere u Gani nedovoljne za osiguravanje da u pošiljkama biljki i biljnih proizvoda podrijetlom iz Gane ne bude štetnih organizama ili za otklanjanje rizika od unosa štetnih organizama u Uniju uvozom utvrđenih proizvoda.
            
         
               (4)
            
            
               Treba poduzeti mjere radi otklanjanja rizika koji predstavlja uvoz utvrđenih proizvoda u Uniju. Stoga treba zabraniti unos utvrđenih proizvoda u Uniju.
            
         
               (5)
            
            
               Potrebno je da mjere ostanu na snazi do 31. prosinca 2016. kako bi se otklonio trenutačni rizik unošenja, uz omogućivanje Gani da poboljša svoj sustav certifikacije.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Zabranjuje se unošenje na područje Unije biljki Capsicum L., Lagenaria Ser., Luffa Mill., Momordica L. i Solanum L. osim S. lycopersicum L., osim sjemena, podrijetlom iz Gane.
   Članak 2.
   Članak 1. primjenjuje se do 31. prosinca 2016.
   Članak 3.
   Ova je Odluka upućena državama članicama.
   
      Sastavljeno u Bruxellesu 13. listopada 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.